הוועדה המיוחדת לפניות הציבור, כנסת 20, פרוטוקול מספר 4, 2015-07-06 14:00

ישראל אייכלר: שלום לכולם, אני מתכבד לפתוח את ישיבת הוועדה לפניות הציבור, בנושא פניות ציבור לגבי התחבורה הציבורית בצפון.

ישראל אייכלר: מכבדים אותנו בנוכחותם, חבר הכנסת זוהר בהלול וחברת הכנסת חנין זועבי.

ישראל אייכלר: חבר הכנסת זוהר בהלול מציין שהוועדה הזאת מטפלת בכל הנושאים שבאים מצד הפונה, אני מוסיף שזו הוועדה בה האזרח בעצמו הוא בעל העניין בנושא.

ישראל אייכלר: בדרך כלל, וועדות הכנסת מייצגות את האזרח אל מול הממשל ומקבלות תשובות לאזרח.

ישראל אייכלר: לוועדה שלנו, האזרח פונה בכתב בבקשה לעזור לו לפתור את הבעיה שלו וכשאנו מצליחים אין צורך לקיים דיון.

ישראל אייכלר: בשבועיים האחרונים, הגיעו למעלה ממאתיים פניות ואין עוד ועדה בכנסת שיש לה מספר כל כך גדול של פונים.

ישראל אייכלר: רוב הפניות מועברות דרכנו לממשלה, כשאנחנו פונים, אנחנו מקבלים תשובה.

ישראל אייכלר: אוכל לציין לדוגמה בקשה לטיפול בבעיה עם אחת מחברת ביטוח, עניין קטן.

ישראל אייכלר: מנהלת הוועדה שלומית אבינח, שלחה מכתב בעניין האזרח שלא קיבל את זכויותיו.

ישראל אייכלר: עם מכתבה התקבלה מיד התקבלה תשובה בלשון 'למה פניתם לכנסת, אנחנו נסדיר את זה ביננו'.

ישראל אייכלר: זו בעצם המטרה, לי אין עניין שהכנסת תעסוק בנושאים כאלה.

ישראל אייכלר: יש נושאים שהפכו לכרוניים.

ישראל אייכלר: הנושאים שפוגעים באיכות חייו של אזרח הם לא הנושאים הגדולים, למשל מתווה הגז איך שהוא הוא יסתדר, אבל מתווה התחבורה הציבורית הוא דבר שנוגע לכל אזרח גם אם הוא בעל רכב, כי בוודאי בני משפחתו נזקקים לתחבורה ציבורית.

ישראל אייכלר: אחת הבעיות המרכזיות בנושא התחבורה הציבורית היא הרגולציה.

ישראל אייכלר: למשרד התחבורה יש עבודה רבה מאוד.

ישראל אייכלר: בשבוע שעבר דיברתי עם שר התחבורה שהודיע לי שכל פקידי משרד התחבורה עומדים לרשות הוועדה.

ישראל אייכלר: כל בעיה שאינה מקבלת מענה מהפקידים הוא מבקש שנעביר אליו.

ישראל אייכלר: אחת הבעיות המרכזיות היא האם יהיה נמל שני באשדוד או אם האוטובוס יגיע בזמן לכל מקום.

ישראל אייכלר: בעניין התחבורה הציבורית ישנה נקודה מאחדת שכמעט כל האזרחים סובלים ממנה.

ישראל אייכלר: לא שמעתי בשום מקום שאין תלונה ושהכול בסדר, אולי במקומות שלמשפחה יש מספר כלי רכב.

ישראל אייכלר: בשבוע שעבר, דיברנו על התחבורה הציבורית בכותל המערבי.

ישראל אייכלר: לטובת הרב שווינגר מנכ"ל המקומות הקדושים אציין, דנו דבר שהיה ניתן להסדיר בטלפון אחד ועליו התקיים כאן דיון.

ישראל אייכלר: מצאנו דרך שביום שישי יסיעו אנשים שביקשו להתפלל לפנות בוקר בכותל, אנשים לא ייאלצו לרדת בשער יפו וללכת ברגל.

ישראל אייכלר: חברנו, חבר הוועדה חבר הכנסת מנחם אליעזר מוזס, העלה כבר בהתחלה את הבעיה להגיע ולחזור מהמקום שנמצא בדירוג התיירות בישראל, מירון כולל את צפת וכל הגליל העליון.

ישראל אייכלר: אנשים מאוד סובלים בהגעה והחזרה למירון גם בימים רגילים ובמוצאי שבתות ולא רק בל"ג בעומר.

ישראל אייכלר: אני מבקש לאפשר לרב מנחם מוזס לעלות את הבעיה.

ישראל אייכלר: בבקשה.

מנחם אליעזר מוזס: תודה.

מנחם אליעזר מוזס: אציג סיפור אחד וממנו יבינו מה העניין.

מנחם אליעזר מוזס: במוצאי שבת 6.6.15 כאשר אנשים חפצים לשוב לביתם בביטחון ושלווה בהקדם האפשרי, המתינו כ-200 איש בתחנות בצפת, כ-350 איש בתחנה במירון.

מנחם אליעזר מוזס: ההמתנה הייתה ממושכת ומורטת עצבים, מהשעה 20:00 עד 00:40, שאז הגיע האוטובוס המיוחל, קו 982 שהצליח להוציא מהם אנחת רווחה.

מנחם אליעזר מוזס: אני מקריא: "...כ-200 איש בצפת וכ-350 איש במירון החל מהשעה 22:00, השעה בה האוטובוסים היו אמורים לצאת, עד לשעה 00:40, קו 982, האוטובוס המיוחל הגיע.

מנחם אליעזר מוזס: זה לא היה בתום לב של חברת נתיב אקספרס אלא הציבור עשה מעשה.

מנחם אליעזר מוזס: הציבור לא אפשר לאוטובוס לצאת עד שלא ראו שיש מספיק אוטובוסים לכולם.

מנחם אליעזר מוזס: בשעה 24:00 עברו שני אוטובוסים נוספים בצפת, מלאים עד אפס מקום.

מנחם אליעזר מוזס: במירון עדיין עמדו והמתינו עד השעה 01:00.

מנחם אליעזר מוזס: בשעה 03:55 נכנסו האוטובוסים בשערי ירושלים.

מנחם אליעזר מוזס: כך מסתיימות להן שש שעות סיוט ומריטת עצבים נוראית.

מנחם אליעזר מוזס: ..".

מנחם אליעזר מוזס: יש כאן את הכתובת של נוסעי האוטובוסים האלה.

מנחם אליעזר מוזס: גם אני הייתי השבוע במירון, במוצאי שבת במקום שהאוטובוסים יגיעו בשעה 22:00, כמובן האחד הגיע בשעה 22:10, בשעה 23:00 הגיעו ביחד שלושה אוטובוסים.

מנחם אליעזר מוזס: השאלה למה האוטובוסים האלה לא הגיעו גם הם בשעה 22:00 כדי לעלות את כולם מבלי לתת לנוסעים להמתין במריטת עצבים?

מנחם אליעזר מוזס: פעם אחת ולתמיד העניין הזה צריך להסתיים.

מנחם אליעזר מוזס: דבר נוסף, האוטובוס שיוצא בכל יום שישי בשעה 13:10, תשמעו טוב, מתחיל להסתובב במשך כשעה בתוך העיר.

מנחם אליעזר מוזס: למה אתם לא נוהגים כפי ש"אגד" נהגו, כשהאוטובוסים מלאים הם יצאו מיד לדרך מבלי לעבור את כל העיר.

מנחם אליעזר מוזס: אם מהתחנה הראשונה בהר-חוצבים האוטובוס מתמלא אז שיצא ישירות למירון.

מנחם אליעזר מוזס: למה הוא צריך לעשות את כל הסיבוב בעיר כש-10 איש בעמידה?

מנחם אליעזר מוזס: הם נאלצו לעמוד כ-4.5 שעות.

מנחם אליעזר מוזס: הרי כשהאוטובוס עובר בכל התחנות הוא לא יכול לעלות יותר נוסעים כי הוא מלא עד אפס מקום.

מנחם אליעזר מוזס: למה אתם לא משחררים את האוטובוסים המלאים ישר מהר חוצבים למירון?

מנחם אליעזר מוזס: משפחה גדולה שרוצה להגיע לצפת או למירון למדה את השיטה, הם מזמינים שתי מוניות ומגיעים לתחנה הראשונה ומתמקמים.

מנחם אליעזר מוזס: תודה רבה.

<שלומית אבינח: ממשרד התחבורה עדיין לא הגיע איש, גם אף אחד לא אמר שמגיע.

ישראל אייכלר: בינתיים נשמע את הדוברים.

ישראל אייכלר: תהייה התייחסות של משרד התחבורה כי משרד התחבורה מכין את התירוצים לפני שהוא שומע את השאלות.

ישראל אייכלר: היא כבר תגיע מוכנה.

ישראל אייכלר: אני מבקש להמשיך את נוהל הוועדה.

ישראל אייכלר: זכות הדיבור הראשונית לפונים.

ישראל אייכלר: בבקשה.

<חיים יואל פוקס: ברשותכם, אני אחלק את שתי הטענות שעלו כאן לשני חלקים.

<חיים יואל פוקס: כפי שהוזכר קודם, יש כאן בעיה כללית למשתמשי התחבורה הציבורית.

<חיים יואל פוקס: לא כולם גרים ליד ציר ראשי, לא כולם צריכים להגיע מנקודה לנקודה ולא כולם צריכים לצאת מהבית בשעה 08:00 ולחזור הביתה בשעה 16:00.

<חיים יואל פוקס: החל מהשעה 08:00 ועד 16:00, יש תחבורה ציבורית, אם כן מה הטענה?

<חיים יואל פוקס: ההתמקדות היא לגבי שעות העומס ומה קורה בחברת נתיב אקספרס.

<חיים יואל פוקס: אני מסכים עם הטענות.

<חיים יואל פוקס: מצד אחד אני לא ממהר להאשים, לא ממהר להפנות אצבע מאשימה.

<חיים יואל פוקס: במשך השבוע יש הרבה נסיעות, בסך הכול השירות גדל.

<חיים יואל פוקס: הבעיה מתחילה ברגע שמתרחש משהו קטן, שהוא לא לפי הספר.

<חיים יואל פוקס: כאן הבעיה והנקודה.

<חיים יואל פוקס: במוצאי שבת, כשרואים אנשים ממתינים כבר בצפת ואני עדיין לא מתייחס למירון, בדרך כלל מכינים רזרבה של חמישה אוטובוסים, זה מקובל.

<חיים יואל פוקס: אני מניח שמי שממתין לאוטובוס בצפת ורואה את העומס בוודאי הוא מתקשר, בסדר, מארגנים עוד שני אוטובוסים.

<חיים יואל פוקס: אבל איפה המעוף?

<חיים יואל פוקס: במוצאי שבת בדרך כלל אלו אנשים שחוזרים, הם הגיעו לצפת ומבקשים לחזור.

<חיים יואל פוקס: איפה הרשימה שתציג כמה אוטובוסים הגיעו ולפי מספרם אפשר לתכנן את מוצאי שבת.

<חיים יואל פוקס: איפה המעוף?

<חיים יואל פוקס: צריך לקחת סיכון גדול יותר.

<חיים יואל פוקס: מצד שני, אם נרד לפרטי התכנון של שעות יציאת הקווים.

<חיים יואל פוקס: אחת, אני אומר בפה מלא ואולי צריך לשים אותי מצידה השני של הוועדה, מצפת לגוש דן יוצאים כ-19 אוטובוסים ביום, ביום חמישי האחרון בשעה 11:30 האוטובוס היה מלא בחיילים.

<חיים יואל פוקס: מבני ברק במשך השבוע החל מהשעה 17:30 ועד 22:30 בימים ב' עד ד' לא מצאתי אוטובוס.

<חיים יואל פוקס: יש ליקויי בירידה לפרטים בעת התכנון.

<שלמה רוזנשטיין: כל יום החל מהשעה 16:00 עד 22:00, אין אוטובוס.

<חיים יואל פוקס: אני מדבר על מירון.

<חיים יואל פוקס: משעה 17:30 - - <קריאה:> משעה 08:30, יש?

<חיים יואל פוקס: לא מצאתי.

ישראל אייכלר: נציג "נתיב אקספרס", אני אתן לך להשיב.

ישראל אייכלר: יש בעיות קשות של הזמנים, כלומר חוסר תיאום בין הצרכים לזמנים.

ישראל אייכלר: לפעמים שולחים שניים-שלושה אוטובוסים בזמן שאין איש בתחנות.

ישראל אייכלר: זה נעשה בידיעה שאין אף אחד בתחנות והאוטובוס נוסע ריק.

ישראל אייכלר: אחר כך כשהאנשים יורדים מההר אין אוטובוסים.

ישראל אייכלר: אני מבקש שתסיים את תלונתך המרכזית במשפט אחד.

<חיים יואל פוקס: באיזה מקום אני רואה שאין את המעוף, חוש, הדופק והרצון לפתוח עיניים.

<חיים יואל פוקס: התכנון מלמעלה לקוי, אבל אם פקח נמצא במוצאי שבת, לו צריכה להיות את הסמכות לשלוח אוטובוסים.

ישראל אייכלר: אנחנו נברר אם יש לו את הסמכות.

ישראל אייכלר: יתכן שלפקח אין את הסמכות.

<חיים יואל פוקס: ומי אשם בכך?

<חיים יואל פוקס: לקחו לו את הסמכות.

<חיים יואל פוקס: בעבר בשביל ארבעה איש שלחו בשעה 24:00 לקו 982.

<חיים יואל פוקס: אמר שר התחבורה שבשביל החגיגות האלה הוא מסכים שלקחו לו את הסמכות, אבל מי אשם בזה?

ישראל אייכלר: תודה לך.

ישראל אייכלר: אני אבקש מהגברת תמר לכבד את חבר הכנסת זוהר בהלול בזכות הדיבור כעת.

ישראל אייכלר: היום הוא מכבד אותנו בנוכחותו בפעם הראשונה.

ישראל אייכלר: הוא צריך לצאת לישיבה סיעה, ניתן לו כעת את רשות הדיבור.

זוהיר בהלול: תודה.

זוהיר בהלול: אני הגעתי משתי סיבות: האחת בשל היד הרמה והעובדה שהאיש משכמו ומעלה, אדוני היושב ראש.

זוהיר בהלול: הפנינים תמיד קולחות מפיו ואותן אנחנו תמיד מאמצים.

זוהיר בהלול: שנית, בשל העניין שבגינו ובעטיו אתם נמצאים כאן.

זוהיר בהלול: חברי הדתיים, אתמול אתם צמתם ואנחנו ממשיכים את צום הרמדאן.

זוהיר בהלול: בחודש הזה אנחנו מצווים יותר מימים אחרים לפתור בעיות ולעזור לזולת.

זוהיר בהלול: אני חושב שהנושא הזה משקף את הפער בין עשירים לבין עניים.

זוהיר בהלול: למי שיש אוטו לא היה מעלה את הטרוניה הזאת.

זוהיר בהלול: אתם משקפים כאן את בעיה של אלה שידם אינה משגת לנסוע ממקום למקום.

זוהיר בהלול: אני מתחבר לעניין הזה.

זוהיר בהלול: אני עם העותרים, הפונים.

זוהיר בהלול: אני כמעט משוכנע שהם נמצאים בידיים טובות ושאתה תביא את הסיפור הזה לחוף מבטחים.

זוהיר בהלול: לא יתכן שאין ארגון, אין מעוף, אין שאר רוח וגם אין יד מכוונת וגם אין תכנון ואין ביצוע.

זוהיר בהלול: יתכן שיש תכנון והוא לא מבוצע ביום יום הלכה למעשה.

זוהיר בהלול: זה הקול הבוקע של האנשים שחייבים לקבל מענה.

זוהיר בהלול: זו דרישה מאוד מאוד בסיסית.

זוהיר בהלול: אדוני היושב ראש – אני אתם.

ישראל אייכלר: תודה רבה אדוני, נשמח לנוכחותך בכל הוועדות.

ישראל אייכלר: בבקשה הגברת תמר איצקוביץ ואחריה חברת הכנסת חנין זועבי.

<תמר איצקוביץ: תודה.

<תמר איצקוביץ: ראשית, אגב, תחבורה ציבורית לא נועדה לעניים, היא נועדה לכולם.

<תמר איצקוביץ: חשוב שאנשים ייסעו בתחבורה ציבורית.

<תמר איצקוביץ: חשוב שאנשים מבוגרים לא ינהגו ברכב פרטי כמו למשל אבי בן ה-92 שמקבל אישור לנהוג.

<תמר איצקוביץ: חשוב שתהייה תחבורה ציבורית שאנשים יוכלו לנוע באופן בטוח ושיהיו פחות רכבים פרטיים.

<תמר איצקוביץ: אני לא חושבת שזו אלטרנטיבה, צריך לראות את התחבורה הציבורית כערך.

<תמר איצקוביץ: בכפר ורדים יש לנו בעיה בשני מישורים.

<תמר איצקוביץ: האחד, מאז שהוסיפו את קו 53, זה מצוין, רק שלפעמיים בימי שישי יוצא קו 43 בשעה 13:00, אחריו קו 53 אחרי חמש דקות – זה אותו נתיב.

<תמר איצקוביץ: אותו הדבר בצהריים ובאותו דבר באמצע השבוע.

<תמר איצקוביץ: ביקשנו שאת הקווים האלה לא לבטל, אבל בבקשה שימו אותם בשעה אחרת.

<תמר איצקוביץ: כבוד הוועדה, נתתי כבר הצעה ואפשר לעשות כל דבר דומה.

<תמר איצקוביץ: פנינו למשרד התחבורה ואמרנו את זה.

<תמר איצקוביץ: בטח שהאוטובוסים יוצאים ריקים כי בהפרש של חמש דקות אין כל כך הרבה נוסעים בכפר ורדים ובתרשיחא –אין מה לעשות.

<תמר איצקוביץ: שנית, רכבת ישראל בהתאמה.

<תמר איצקוביץ: הכניסה לנהריה היא מאוד מאוד קשה.

<תמר איצקוביץ: לפחות לשתי רכבות יש בעיה מאוד קשה להגיע עם האוטובוס שיוצא ולא מגיע.

<תמר איצקוביץ: נושאים נוספים ספציפית שיש לו בכפר ורדים, לדעתי אלו נושאים שניתנים לפתרון.

<תמר איצקוביץ: יש עוד כמה בעיות טכניות.

<תמר איצקוביץ: אני לא מבינה למה צריך להגיע לוועדה כדי לפתור, כבר מדברים על כך הרבה זמן.

<תמר איצקוביץ: אציין כמה נושאים אחרים שיש לנו בעיה, כדי שיהיה שירות לתושבים ביקשנו שהמוניות תגענה עד כיכר שש בכפר וורדים, הכוונה למוניות של נהריה מעלות.

<תמר איצקוביץ: קווי לילה, ביקשו שיגיעו גם לכפר ורדים.

<תמר איצקוביץ: נושא נגישות לשלב ב' – כפר ורדים מורכב משלב א' ושלב ב'.

<תמר איצקוביץ: בשלב ב' גרות כ-800 משפחות.

<תמר איצקוביץ: הרבה משפחות מבוגרות שהגיעו בעקבות הילדים שלהן ואין דרך לצאת, אין להן איך להגיע לנהריה, אין להן דרך להגיע לצילום רפואי בקופת החולים כללית בנהריה.

<תמר איצקוביץ: אני חושבת שאת הדבר הזה אפשר לפתור.

<תמר איצקוביץ: גם אנחנו צריכים תחבורה ציבורית.

<תמר איצקוביץ: נודה לכם - - -

ישראל אייכלר: חברת נתיב אקספרס בעלת הזיכיון אצלכם?

ישראל אייכלר: זו אותה חברה.

<מרינה לבדב: אפשר לומר משהו בנוגע לקו לילה?

<מרינה לבדב: אני מנהלת מרחב גליל של ארגון נוסעי תחבורה ציבורית בישראל.

<מרינה לבדב: אני גרה במעלות.

<מרינה לבדב: קווי הלילה הם תוצאה של יוזמה שלי ביחד עם עיריית מעלות, יחד עם ראש העירייה שבזמנו היה הסמנכ"ל.

<מרינה לבדב: קו הלילה, בעייתי להכניס אותו לכפר ורדים כי הוא עושה סיבוב בתוך מעלות ולכן טיפה יש בעיה להכניס אותו לכפר ורדים.

<מרינה לבדב: אני מציעה לעשות קו נוסף שיחבר את כפר ורדים לקו של מעלות כי יש בעיה להכניס את הקו הזה לכפר ורדים.

<תמר איצקוביץ: אנחנו מוכנים גם להצעה הזאת.

ישראל אייכלר: אנחנו נדבר על זה בהמשך.

ישראל אייכלר: בבקשה חברת הכנסת חנין זועבי.

חנין זועבי: תודה רבה ותודה רבה לציבור שפנה לוועדה.

חנין זועבי: העובדה ששלושה חברי כנסת ערבים הגיעו לכאן מעידה שהנושא מאוד חשוב ומצביע על בעיה קשה.

חנין זועבי: שלושה חברי כנסת שאינם חברי וועדה וחבר ועדה אחד.

חנין זועבי: אנחנו לא מדברים על תכנון לקוי, על בעיית זמנים או חוסר תיאום לצרכים.

חנין זועבי: מי שמסתכל על התשתית, כלומר הנושא כל כך דחוף שעונה עבורנו על שאלה מאוד מרכזית ומהותית.

חנין זועבי: על השאלה מי שקוף ומי לא שקוף, אילו ערים עוברות תהליך של אורבניזציה, אילו ערים עוברות תהליך דה-אורבניזציה.

חנין זועבי: אני מבקשת לדבר על נצרת, אני מנצרת.

חנין זועבי: כעת אני תושבת נצרת ולא חברת כנסת.

חנין זועבי: כעת אני פונה כאזרחית העיר נצרת.

חנין זועבי: אתה למשל סטודנט, כסטודנט לא, כאישה לא, כחולה לא, הם יכולים להגיע לכל המקומות במשולש למטה מבלי להצטרך לעצור בתחנה בעפולה או בחיפה.

חנין זועבי: אתה לא יכול.

חנין זועבי: אני מדברת על עיר מחוז ועל תכנון כבישים עוקפי נצרת, כבישים ששימשו תירוץ שכל התחבורה הציבורית תעקוף את נצרת.

חנין זועבי: רשת הכביש העוקף שימשה גם כתירוץ להעברת משרדי הממשלה או מערכת המשפט לנצרת עילית.

חנין זועבי: זה עניין של דחיקה לשוליים וזה עניין של הדרה.

חנין זועבי: אנחנו בנצרת מדברים על עיר שנשארה כעיר מחוז.

חנין זועבי: אנחנו מדברים על ניתוק כל הכפרים שמסביב נצרת מכל מערך התחבורה הציבורית.

חנין זועבי: אנחנו מדברים ומדברים על בעיה של תזמון.

חנין זועבי: פעם ביום יש אוטובוס לירושלים וזה הופך את תושבי הגליל הערבים לשקופים.

חנין זועבי: מתוך למעלה ממאה ישובים הזוכים לקווי לילה יש רק שלושה ישובים ערבים שזוכים לקווי לילה: נצרת, דלית אל-כרמל ועוספיה וזה בגלל החיילים, גם תרשיחא בגלל מעלות ודלית - - -

אורי מקלב: גם צפת, אוטובוסים שצריכים להגיע בשעה 22:00 מגיעים ב-04:00 , הם גם קווי לילה.

ישראל אייכלר: הגברת חנין זועבי, זו הפעם הראשונה שאני שומע שהאוכלוסייה הערבית מועדפת על האוכלוסייה החרדית כי אין אף קו לילה ליישובים החרדים.

חנין זועבי: בוא לא נשווה את האוכלוסייה הערבית לחרדית.

חנין זועבי: או שנשווה את האוכלוסייה הערבית לחרדית בכול דבר ואז אנחנו נסכים, אולי אתם לא תסכימו, אולי לא נשווה בכלל.

חנין זועבי: אני חושבת שהבעיה של הסטודנטים והבעיה של החולים שרוצים נגישות, הם צריכים נגישות לבתי החולים וזאת בעיה, יעני, בעיה שאנשים סובלים בגלל מצב סוציו-אקונומי מאוד נמוך, ברשותן של רוב הנשים הערביות אין רכב ולכן הן נשארות בכפר שלהן.

חנין זועבי: זה כמו לסגור על העיר נצרת.

חנין זועבי: זה כמו לא לאפשר לאנשים מנצרת ובמיוחד לנשים לצאת ממנה.

חנין זועבי: אני חושבת שביחס לתכנון רשת התחבורה הציבורית בנצרת, אנחנו צריכים לתת תשומת לב מיוחדת.

חנין זועבי: אי אפשר אחרת.

חנין זועבי: זו העיר הערבית הכי גדולה עם 75 אלף תושבים.

חנין זועבי: תאמין לי אדוני היושב ראש, אין בה קווי תחבורה ציבורית להרבה מקומית, מהמשולש ולמטה.

ישראל אייכלר: הבעיה של הוועדה שלנו שהיא לא עוסקת בצד הפוליטי ולא בצד החברתי אלא בצד האנושי של התחבורה הציבורית ובכלל בכל בעיה אזרחית פשוטה.

ישראל אייכלר: לכן - - -

חנין זועבי: מה לא אנושי בדברים שלי?

ישראל אייכלר: לא, אני רק רוצה להשלים ולומר שאם את יכולה לרכז, אפילו פונים מנצרת מאותם כפרים, שיביאו הצעות מעשיות הנוגעות לחיי האזרח ביום-יום, נוכל לקיים על כך דיון ולהביא את משרד התחבורה.

ישראל אייכלר: לבקש שתהייה נגישות לכל כפר, עיר או עיירה באותה מידה שיש בהרצליה וברמת השרון.

ישראל אייכלר: הגישה היא שבנושאים האזרחים אין שום ויכוחים.

ישראל אייכלר: בוועדה לפניות הציבור אין שום ויכוחים לאומיים, דתיים ולא פוליטיים.

ישראל אייכלר: זאת הוועדה הכי לא פוליטית שאני מכיר.

חנין זועבי: תודה לך.

חנין זועבי: זה חשוב, אני אעשה את זה.

ישראל אייכלר: תגישי הצעות מעשיות ונוכל להתקדם.

<אביעד מרדכי: אני מארגון נוסעי התחבורה הציבורית בישראל.

<אביעד מרדכי: אני מנהל סניף צפון, מרינה מנהלת מרחב גליל.

<אביעד מרדכי: לגבי נצרת אנחנו מן הסתם מקבלים פניות מנצרת ומנצרת עילית.

<אביעד מרדכי: אתן לכם בבקשה דוגמה פשוטה.

<אביעד מרדכי: להגיע מנצרת עילית לתל אביב, כמה זמן לוקח ברכב פרטי?

<אביעד מרדכי: כשעה וחצי מקסימום, תלוי באילו שעות.

<אביעד מרדכי: בתחבורה הציבורית לוקח מעל שעתיים וחמישים דקות.

<אביעד מרדכי: זו אחת מהדוגמאות - - -

חנין זועבי: כן, אבל כל הקווים מתנקזים בנצרת עילית דווקא, יוצאים מנצרת עילית ולא מנצרת.

חנין זועבי: אני תושבת נצרת, אל תתווכח איתי.

ישראל אייכלר: בבקשה, חבר הכנסת אורי מקלב, אחריך אבקש לשמוע את הרב שווינגר לגבי מירון כי זו הבעיה הנקודתית ביותר בהקשר של התחבורה הציבורית.

ישראל אייכלר: בוודאי מגיעים אליך תלונות לגבי כל השנה.

ישראל אייכלר: הרב שווינגר יציג את הבעיה.

ישראל אייכלר: לאחר מכן נבקש מחברת נתיב אקספרס להתייחס.

ישראל אייכלר: ממשרד התחבורה נבקש לשמוע על הפתרונות.

ישראל אייכלר: בבקשה הרב אורי מקלב.

אורי מקלב: תודה לך אדוני היושב ראש על עצם קיום הדיון וגם ההשתתפות.

אורי מקלב: אקצר ולא אחזור על דברים שנאמרו.

אורי מקלב: עצם ההשתתפות שלנו חברי הכנסת מראה שהנושא חשוב לנו.

אורי מקלב: כמו כן הפנייה של הציבור מעידה על חשיבות הנושא.

אורי מקלב: אנחנו יודעים שלדיונים בוועדות האחרות כשהנושאים בהן הם הרבה יותר אקוטיים ובסכומים גדולים, אליהם לא מגיעים כל כך הרבה.

אורי מקלב: אני מודה לכם שהגעתם מכפר ורדים, מעלות, נצרת וכמובן מצפת וממקומות אחרים.

אורי מקלב: אזרחים הגיעו והם מצפים מאתנו שנעשה משהו בעניין.

אורי מקלב: זה מראה שהנושא קרוב ללבם, מעיק עליהם מאוד.

אורי מקלב: אני יודע שעוברת לכם כעת מחשבה בראש 'מי הוא שידבר, הוא נוסע ברכב פרטי'.

אורי מקלב: אתם צודקים כי כל מי שנוסע ברכב פרטי לא יכול להרגיש - - -

חנין זועבי: שנים היינו בלי רכב.

אורי מקלב: נכון, ולי יש משפחה, הילדים והנשים שלנו לא נוסעים ברכב פרטי.

אורי מקלב: אנחנו מכירים את זה ואנחנו חשים בזה.

אורי מקלב: עם כל זה, לא דומה הדבר, משפחה שיש לה רכב אחד לפחות אינה דומה למשפחה שאין לה רכב ושכל הנגישות שלה תלויה בתחבורה ציבורית.

אורי מקלב: צריך להגיד ביושר שהחל משנת 2012, השנה בה זכתה חברת נתיב אקספרס במכרז המצב לא נעשה יותר גרוע, לא.

אורי מקלב: שנית, אם יש שיפור בתוך חברת נתיב אקספרס עד היום, 2015?

אורי מקלב: אני חושב שיש שיפור בהתנהלות חברת נתיב אקספרס.

אורי מקלב: אבל, עדיין - - -

ישראל אייכלר: יש לי תחושה שבחודשים האחרונים חלה איזו הרעה.

אורי מקלב: יכול להיות, אבל אני מדבר שבמשך השניים, בתחילה חווינו קשיי ההתחלה שהייתה ארוכה.

אורי מקלב: בתחילת הדרך חברת נתיב אקספרס, עם כל ההתנהלות שלה, המענים שהיא נתנה, המוקדים ודברים אחרים, הכול היה רחוק מהמקום שאנחנו נמצאים בו היום.

אורי מקלב: למרות השיפור עדיין המצב לא עומד בציפייה שלנו מתחבורה ציבורית.

אורי מקלב: זה לא עומד ביעדי הממשלה לגבי קירוב הפריפריה למרכז.

אורי מקלב: היום הציפייה גדולה יותר.

אורי מקלב: היום רוצים תחבורה ציבורית זמינה.

אורי מקלב: אנשי הצפון לא יכולים להגיד שמקרבים את הפריפריה למרכז בזכות התשתיות.

אורי מקלב: היום יש אוטוסטרדות, מחלפים, גשרים, כבישים חדשים.

אורי מקלב: בעניין התחבורה הציבורית עדיין זה לא בא לידי ביטוי.

אורי מקלב: צריך לזכור שיש גידול באוכלוסייה.

אורי מקלב: לדעתי הבעיה היא חוסר בגמישות של מנהלי החברה ביחס לצרכים בשטח.

אורי מקלב: חוזי משרד התחבורה עם מפעילי התחבורה הציבורית הם חוזים קבועים.

אורי מקלב: מרחב התמרון לשינויים הבלתי צפויים וכן יכולת התגמשות מצומצמת יחסית למתרחש בתחום התחבורה הציבורית, זה חלק מהבעיה.

אורי מקלב: מסתבר שיש יותר ויותר בלתי צפוי בתחבורה הציבורית.

אורי מקלב: למשל, במוצאי שבת במירון צריכים עוד חמישה אוטובוסים, הרי לכאורה ידוע שהאנשים האלה הגיעו בימי חמישי ושישי.

אורי מקלב: יש כל מיני אירועים בלתי צפויים.

אורי מקלב: צריך להכיר את לוח השנה של התחבורה הציבורית.

אורי מקלב: יש לוח שנה מיוחד לתחבורה ציבורית עם כל מיני אירועים לאורך כל מעגלי השנה, כולל אירועים מהיום למחר כמו שבת שלאחר אסרו חג פסח.

אורי מקלב: בשבת כזאת יש יותר נוסעים לצפת או למירון.

ישראל אייכלר: יש פתרון לאירועים כאלה.

ישראל אייכלר: שיעדכנו את החברה לגבי אירועים כאלה וגם שתהייה גמישות לפקח.

ישראל אייכלר: אם הוא יישלח שלושה אוטובוסים ריקים הוא יקבל קנס, בעשר - - -

אורי מקלב: הוא לא יכול כי משרד התחבורה לא משפה אותו.

אורי מקלב: איפה הקשר המידי של משרד התחבורה כדי לתת מענה?

אורי מקלב: אולי לא הפקח, אולי מישהו שהוא בעל סמכות.

אורי מקלב: לא עוזר שהמוקדן שומע את התלונות כי למוקדן אין את הסמכות להמציא את הפתרון, רק מנהלי החברה הם אלה שיכולים להגיע למשרד התחבורה.

אורי מקלב: דבר נוסף שמשפיע לדעתי על התחבורה הציבורית, בקצה ההפעלה של "נתיב אקספרס", שם המענים יותר קשים.

אורי מקלב: יתכן שיש מענה לאנשים בשעה 23:30 בצפת כשהאוטובוס התמלא ומציבים אוטובוס נוסף.

אורי מקלב: נניח של"נתיב אקספרס" יש מענה, אבל אם זה קורה בירושלים כשמתברר שבשעה 23:30 האוטובוס העלה את כל הנוסעים והוא מלא, בתחנה נותרו עוד 20-30 איש, אני יכול לקבל תשובה ממנהל החברה שרק מחר בבוקר יהיה אוטובוס, כעת אין לו.

אורי מקלב: הוא לא יכול להמציא לי בשעה 24:00 אוטובוס והוא לא ישלח אותו מצפת כי הוא יגיע רק בשעה 02:00 וזה לא יעיל.

אורי מקלב: החברה צריכה להיות בהסכמים עם חברות מקומיות כדי לתת מענה לבלתי צפוי.

אורי מקלב: הרי מדובר באנשים, נשארה השאלה איפה הם ישנו באותו לילה.

אורי מקלב: האנשים לא ישנו בתחנת האוטובוס.

אורי מקלב: אדוני היושב ראש, הנושא האחרון שלא הועלה עד עכשיו הוא נושא המחיר.

אורי מקלב: אי אפשר להתעלם מהמחיר הגבוה בקווים האלה - - -

ישראל אייכלר: יחסית לקווים אחרים?

אורי מקלב: יחסית לקווים היותר קצרים.

אורי מקלב: זאת מפני שהוא קו ארוך, הוא לאורך נקודות ארוכות בארץ ויש הנחות לילדים.

אורי מקלב: משפחה שגרה בצפת שמעוניינת לבקר את ההורים בגוש דן, אני לא מדבר כעת על ירושלים, נסיעה כזאת למשפחה עם שישה ילדים קטנים, כולם פחות מ-18, נסיעה כזאת תעלה לה 700 ₪.

אורי מקלב: 700 ₪ יעלה התענוג להורים לנסוע ולחזור, זה הרבה כסף למשפחה בכל קנה מידה.

אורי מקלב: משרד התחבורה נותן הרבה מענים, אבל מה שמוכיח בסופו של דבר הוא מבחן התוצאה, באם יש לנו תשובות לעניין הזה או לא.

אורי מקלב: המוקד צריך להיות עם הרבה יותר סמכות.

אורי מקלב: לא מספיק שהמוקדן מקבל תלונה והוא בעצמו לא יכול לתת מענה ובלי יכולת להתגמש.

אורי מקלב: לדעתי זה יכול לקדם אותנו לתוצאה טובה יותר.

<יוסף שוינגר: אני מנהל המרכז לפיתוח המקומות הקדושים.

<יוסף שוינגר: בהמשך לדבריו של הרב מקלב, בשעתו לא קיבלנו את הפניות של אנשי צפת, זה נודע לנו.

<יוסף שוינגר: נמסר לנו שלא המוקד ולא החברה יכולים לעשות את השינויים.

<יוסף שוינגר: אלו הנחיות של הרגולטור, משרד התחבורה הוא זה שצריך לתת להם את האישור.

<יוסף שוינגר: הם לא יכולים לעשות את זה על דעת עצמם, זה חוזה מאוד קשיח.

<יוסף שוינגר: אם באמת היה עדכון לגבי אירועים ספציפיים, מדובר על תקלה שניתן לטפל בה.

<יוסף שוינגר: נמצא כאן נציג חרדי שבוודאי ייתן את התשובות, אבל זה ברמה של משרד התחבורה אל מול החברה.

<יוסף שוינגר: זה לא ברמה של הרמת טלפון מהיום להיום כי הם לא יכולים לשנות קווים ללא אישור משרד התחבורה – זה מה שנמסר לנו בשעתו.

ישראל אייכלר: לפני שנשמע את תשובת משרד התחבורה, בבקשה, חבר הכנסת יוסף ג'בארין.

יוסף ג'בארין: כחבר הכנסת אני שמח שנוכחים הרבה חברי כנסת, אבל נראה לי שהם בעיקר חרדים וערבים.

יוסף ג'בארין: כנראה שזו בעיה אקוטית לשני המגזרים האלה.

ישראל אייכלר: הם רוב משתמשי התחבורה הציבורית.

יוסף ג'בארין: כנראה.

יוסף ג'בארין: ראשית זה הדיון הראשון שלי בוועדה.

יוסף ג'בארין: אני שמח על ההיבט היותר ספציפי של הדיון.

יוסף ג'בארין: חשוב לי להדגיש את המסגרת.

יוסף ג'בארין: לדעתי ישנה בעיה מאוד חמורה בעניין התחבורה הציבורית בצפון.

יוסף ג'בארין: כשאנחנו מדברים על מרכז ועל הפריפריה, אחד התחומים בו מתבטא הפער הוא עניין התחבורה הציבורית.

יוסף ג'בארין: אני כסטודנט סבלתי מעניין הזה, אני תושב אום אל-פאחם ולמדתי בנצרת.

יוסף ג'בארין: עד היום אני מכיר את התופעה.

יוסף ג'בארין: אני מבקש להצביע על בעיית התדירות וגם על העדר תחנה מרכזית שיכולה להתוות והסדיר את הקווים וכן את בעיית הקווים הישירים שלא עוצרים בתחנות מסוימות.

יוסף ג'בארין: לפחות באזור וואדי ערה, אני לא יודע אם בצפון הבעיה קיימת.

יוסף ג'בארין: מה שמחריף את הבעיה, הרבה ממרכזי השירותים הם מחוץ ליישובים האלה.

יוסף ג'בארין: לדוגמה אום אל-פאחם, כשצריך ביטוח לאומי, משרד הרישוי, בתי חולים, כולם מחוץ לעיר.

יוסף ג'בארין: בהעדר תחבורה ציבורית נגישה זה מכביד יותר.

יוסף ג'בארין: נושא נוסף שאולי קשור יותר ליישובים הערביים בצפון ופחות ליישובי האוכלוסייה החרדית, הוא עניין נגישות השפה.

יוסף ג'בארין: זה עניין מאוד מרכזי.

יוסף ג'בארין: יש דרישה בצורך להשתמש בשפה הערבית בתחבורה הציבורית - - -

<מרינה לבדב: בצפון משתמשים.

יוסף ג'בארין: לא בכל המקומות.

יוסף ג'בארין: אוכל להעיד על אום אל-פאחם וגם על נצרת.

יוסף ג'בארין: לדעתי זו תמונה אבסורדית ששם השכונה בכריזה הוא בעברית וגם השם הערבי כתוב באותיות עבריות וכדומה.

יוסף ג'בארין: אני לא מוצא סיבה שזה יישאר כך.

יוסף ג'בארין: השאלה אם נוכל לקדם את הנושא והאם הוועדה יכולה לפעול מחוץ לפניות הספציפיות.

ישראל אייכלר: יהיה מעניין אם הוועדה תגיע למסקנה שצריך בתחבורה ציבורית הנגשה באידיש.

ישראל אייכלר: אני מתכוון להגיד שהוועדה פועלת בנושאים ספציפיים.

ישראל אייכלר: אני לא חושב שיש נהגים בקווים שמבינים את השפה.

יוסף ג'בארין: הכוונה לגבי לוחות המודעות ביישוב ובכריזה באוטובוס.

יוסף ג'בארין: ההנגשה הלשונית היא מאוד משמעותית.

יוסף ג'בארין: עד היום אני לא מסוגל להבין מדוע ביישוב כמו אום אל-פאחם עם יותר מ- 50 אלף תושבים אין תחנה מרכזית אחת.

יוסף ג'בארין: זה נושא שציינתי בעבר - - -

ישראל אייכלר: גם בבני ברק עם 120 אלף תושבים.

יוסף ג'בארין: גם וגם.

<נעה אבירם: נמצא מקום, נעשה תחנה מרכזית.

ישראל אייכלר: את זה אמרו לי כיושב הוועדה לפניות הציבור לפני כ-12 שנה.

יוסף ג'בארין: המסר שלי, אומנם כשעלתה הסוגיה מאוד הזדהיתי, בוודאי שהבעיה היא הרבה יותר מורכבת.

יוסף ג'בארין: צריך לתת התייחסות.

ישראל אייכלר: באום אל-פאחם, העירייה הקצתה שטח?

יוסף ג'בארין: לדעתי עובדים על זה עכשיו, אני לא יודע אם המענה מספק.

יוסף ג'בארין: הבעיה הקשה היא לצאת מהיישובים ליישובים אחרים.

יוסף ג'בארין: זו בעיה קשה עד היום כולל לחיפה ונצרת.

יוסף ג'בארין: לנצרת כמעט ואין תחבורה ציבורית.

יוסף ג'בארין: אתה מתחבר לקווים ראשים.

יוסף ג'בארין: כמו שאמרתי לא כולם עוצרים בתחנה המרכזית או בתחנה שליד העיר אום אל-פאחם.

יוסף ג'בארין: קראתי למשרד התחבורה לקחת את הנושא הזה יותר ברצינות ולטפל בסוגיה של הצפון באופן יותר מערכתי ולא כתגובה לפניות ספציפיות.

ישראל אייכלר: תודה לך חבר הכנסת יוסף ג'בארין.

ישראל אייכלר: בבקשה, מר רוזנשטיין שהוא גם חבר עיריית ירושלים וגם עובד משרד התחבורה.

ישראל אייכלר: את התשובות הרשמיות של משרד התחבורה נקבל מגברת נעה אבירם.

<שלמה רוזנשטיין: אני אתייחס גם באופן רשמי לחלק מהנושאים, נעה תתייחס לחלק אחר של הנושאים.

ישראל אייכלר: אתה תתייחס לנושא מירון?

<שלמה רוזנשטיין: לכל מה שקשור למגזר החרדי, משרד התחבורה.

<שלמה רוזנשטיין: נעה תתייחס אחר כך לכללי.

<שלמה רוזנשטיין: נתחיל עם אשכול הגליל מבחינת משרד התחבורה.

<שלמה רוזנשטיין: לפני כשנה וחצי באפריל, בעת הכנת המכרז לאשכול הגליל, נכנסו שיפורים לתוך חוזה חברת נתיב אקספרס בכמה מישורים.

<שלמה רוזנשטיין: ראשית, כולנו מכירים את היעדים החדשים שהופעלו לצפת ומירון מכניסת חברת נתיב אקספרס למכרז הזה, כניסת היעדים: קריית גת, עפולה, רכסים, חיפה, אשדוד, הוספת קו נוסף לשלושה קווים שנוסעים בשלושה צירים מבני ברק למירון, אחד על ציר קו החוף, 980 שמשרת אוכלוסייה כללית, אחד לקו 981 בהתאם בהתאם בקשת אנשי צפת לקו ישיר על כביש 6, וכן קו 984 שנוסע על ציר 65, קו שמשרת גם את עפולה ומגיע גם לחצור.

<שלמה רוזנשטיין: אני חייב לציין שבעת הכנת המכרז, אני אישית וצוות אנשי משרד התחבורה, נפגשנו ארבע-חמש פעמים עם אנשי העיר צפת החרדים וכמובן גם ראש העיר והציבור הכללי, על מנת להבין מהם הצרכים של העיר צפת.

<שלמה רוזנשטיין: כל השיפורים שהכנסנו למכרז הם גידול של קרוב ל-40% בהיקף השירות לצפת.

<שלמה רוזנשטיין: לא לדבר על מערך העירוני שהיה בעיר צפת שכולל שני קווים עירוניים.

<שלמה רוזנשטיין: היום יש שישה קווים עירוניים - - -

ישראל אייכלר: מר רוזנשטיין, מה שטוב אנחנו יודעים, אנחנו מדברים על בעיות.

<שלמה רוזנשטיין: לרגע הרגשתי שיש כאוס מוחלט - - -

ישראל אייכלר: לא, לא, לא.

ישראל אייכלר: כשחבר הכנסת אורי מקלב דיבר היית בחוץ.

ישראל אייכלר: הוא דיבר על השיפורים הגדולים.

אורי מקלב: ציינתי שהיה שיפור ניכר ביחס למה שהיה עד 2012 וגם בחברת נתיב.

<שלמה רוזנשטיין: אתייחס במילה כללית, לעוד נקודה אחת.

<שלמה רוזנשטיין: מילה כללית.

<שלמה רוזנשטיין: האשכול שנקרא "אשכול הגליל", צפת מירון, זה האשכול הכי תנודתי במגזר החרדי.

<שלמה רוזנשטיין: הוא אשכול הכי תנודתי וגם הכי מורכב ומסובך כי מדובר במאות קילומטרים של נסיעת אוטובוס.

<שלמה רוזנשטיין: אגב, אפרופו, כשדובר על ימים מיוחדים או לא ימים מיוחדים, יש למשרד התחבורה לוח זמנים מיוחד הממונים על התחבורה הציבורית.

<שלמה רוזנשטיין: כל מי שעוסק במשרד התחבורה בתחבורה ציבורית מכיר את לוח הזמנים של החגים והמועדים המיוחדים.

<שלמה רוזנשטיין: אנחנו מסרנו 165 ימים מיוחדים מתוך 365 ימים בשנה, זה מוכר לכל מי שמתעסק בתחבורה ציבורית כולל מפעילי תחבורה ציבורית.

<שלמה רוזנשטיין: אם יודעים שבכל האשכולות של התחבורה הציבורית יש בלוח השנה העברי 165 ימים מיוחדים, אני אומר לך שבאשכול הגליל יש 365 ימים מיוחדים.

<שלמה רוזנשטיין: אף אחד לא יודע להגיד לנו - - -

ישראל אייכלר: אבל אתם יודעים שיש מוצאי שבת?

ישראל אייכלר: מה ההיגיון להוציא אוטובוסים ריקים עם שניים-שלושה אנשים בצאת השבת ואחרי השעות 22:00 – 23:00 אין אוטובוס?

<שלמה רוזנשטיין: לגבי מוצאי שבת, החל מיישום המכרז עשינו יחד עם אנשי העיר צפת, אגב אני והממונה על העיר צפת, מאיה אלקבץ ישבנו לפחות שש-שבע פעמים מאז יישום האשכול.

<שלמה רוזנשטיין: ישבנו עם המועצה ועם החברה הציבורית ועשינו כמה שינויים.

<שלמה רוזנשטיין: ייצרנו את קו 992 אחד, קו 993 חדש, ייצרנו את קו 994 שנועד לפתור את הזיקה עפולה-בני ברק, וזאת כדי לתת לאנשי צפת שירות ישיר במוצאי שבת בין בני ברק לצפת.

<שלמה רוזנשטיין: אגב, בשבוע האחרון גם הנושא של הנסיעות המוקדמות הוסדר - - -

ישראל אייכלר: מצפת?

<שלמה רוזנשטיין: מצפת.

<שלמה רוזנשטיין: איחרנו את הנסיעות המוקדמות.

<שלמה רוזנשטיין: יש גם קבוצה, אסור היום לדבר על קבוצות וואטסאפ, יש קבוצה שנקראת 'פורום אחת צפת' חברים בה חלק מהאנשים שנוכחים כאן ואנשים נוספים כולל אנשי "נתיב אקספרס".

<שלמה רוזנשטיין: אוכל לומר ואפשר לראות עד איזה שעה בכל מוצאי שבת כולנו נמצאים און ליין כדי לפתור כל בעיה.

<שלמה רוזנשטיין: הרב אייכלר, נדבר על מה שעולה ומה שיורד.

<שלמה רוזנשטיין: אם אני אקח היום את כל השירות לצפת לירושלים, בני ברק, רכסים, עפולה ומעפולה לבני ברק, כל האשכול הזה של "נתיב אקספרס", האשכול מיוצר בצורה יפה מאוד.

<שלמה רוזנשטיין: בימי א'- ה' יש לנו אפס תלונות על השירות.

<שלמה רוזנשטיין: יש לנו בעיה של מוצאי שבת ובמוצאי שבת דווקא בעת הזאת.

<שלמה רוזנשטיין: צריך להבין שבמוצאי שבת, בשעות המאוחרות האלה, בעצם יורדים מאות בבת-אחת לכביש, בזמן מסוים מהשעה 21:30.

<שלמה רוזנשטיין: השירות הוא בין 21:30 ל- 23:30.

<שלמה רוזנשטיין: יש לנו פריסה בימי חמישי ובימי שישי של קו שעולה לצפת, הרי במוצאי שבת אנחנו מתמודדים עם קרוב למאה נסיעות למעלה שנוסעות מצפת ליעדים שונים לכל רחבי הארץ.

<שלמה רוזנשטיין: ראשית זה נעשה תוך התייחסות, כל תגבור צריך להיות בלוח הזמנים.

<שלמה רוזנשטיין: נבין שמבחינת משרד התחבורה כל נסיעה שלא תוגברה הופכת לנסיעת רישוי.

<שלמה רוזנשטיין: כלומר, אם ראינו בשלושה מוצאי שבת, כפי שראינו עכשיו ביום שישי האחרון, אנחנו ראינו בחודש האחרון שלושה ימי שישי שבהם תגברנו את האוטובוס של השעה 23:00 עם אוטובוס נוסף, זו לא נסיעת תגבור, זו נסיעה רישוי שהמפעיל חייב ליישם אותה אפילו אם לא היו אנשים עליה - - -

אורי מקלב: מי מאשר אותה?

<שלמה רוזנשטיין: משרד התחבורה.

אורי מקלב: האם יש קורלציה?

<שלמה רוזנשטיין: בוודאי, זה מכרז.

<שלמה רוזנשטיין: לחלוטין.

אורי מקלב: יש קשר של איש משרד התחבורה עם איש החברה במקרה הזה?

<שלמה רוזנשטיין: קשר יומיומי, קשר פרטני יומיומי.

אורי מקלב: בשעה היעודה, בשעה 23:00, אתה מאשר לו את התחבורה?

<שלמה רוזנשטיין: כן.

<שלמה רוזנשטיין: בשעה 23:00, המפעיל שולח לי הודעה ואומר "אני צריך להוציא נסיעה נוספת", אני אומר תוציא וכנ"ל מאיה אלקבץ הממונה על מחוז צפון.

<שלמה רוזנשטיין: כל החברים מהפורום שנמצאים יודעים ורואים את זה, 'כן, תוציא זה מאושר'.

<שלמה רוזנשטיין: אף פעם לא היה, מעולם לא היה שמשרד התחבורה שמע, אני לא מדבר לא על עשרה ולא על עשרים ולא שלושים או על שני נוסעים שהיו בתחנה שלא אספו אותם, שמישהו ממשרד התחבורה מנע הוצאת אוטובוס נוסף.

ישראל אייכלר: לפי התלונות שאנחנו מקבלים, זה לא כך.

אורי מקלב: זה נכון גם לגבי ירושלים?

<שלמה רוזנשטיין: עולה כאן השאלה, תוך כמה זמן מגיע האוטובוס?

מנחם אליעזר מוזס: במקום השעה 22:00 יצאו האוטובוסים בשעה 00:40.

<שלמה רוזנשטיין: תבין את רמת הקשר ואת רמת הערנות שלנו, ספציפית לפני שבועיים, היות ונודע לנו למרות שהיינו בקשר, היינו בקשר גם עם החסידות כדי לראות איך הם נוסעים ואיך הם מתכוונים לנסוע למירון.

<שלמה רוזנשטיין: אחרי הבנה ושיחות התברר לנו שהם לוקחים אוטובוסים ונוסעים למירון בצורה מאורגנת ועצמאית, הם פותרים לעצמם את הבעיה.

<שלמה רוזנשטיין: על מנת שלא להיות מופתעים מזליגה של האנשים שלהם שהחליטו לא לנסוע בתחבורה המאורגנת, תגברנו את השירות.

<שלמה רוזנשטיין: כלומר, הוספנו נסיעות גם ביום שישי וגם במוצאי שבת.

<שלמה רוזנשטיין: בפועל, במקרה כזה, מספר האנשים שהגיע, למרות המידע ולמרות הקשר שיצרנו עם החסידות וההבנה שהם מארגנים את התחבורה בעצמם, אני אומר במילים עדינות הם פשוט זרקו לנו אותם לרחוב, לכביש מאתיים-שלוש מאות איש.

<שלמה רוזנשטיין: זה בלי לדבר ולעדכן - - -

ישראל אייכלר: ההבדל בינם לבינך הוא שהם אינם אחראים להסעת הנוסעים - - -

<שלמה רוזנשטיין: זה בסדר.

<שלמה רוזנשטיין: אני נותן לך את רמת - - -

ישראל אייכלר: אם היית שואל אותי הייתי אומר לך שחסידות זו עם כבוד לה על כל מרכיבה, יש מאות אנשים שבאים למירון בזכותם והם אולי לא קשורים לחסידות הזאת.

<שלמה רוזנשטיין: לכן תגברנו את השירות - - -

ישראל אייכלר: היית אמור לדעת את זה מראש.

<שלמה רוזנשטיין: ידעתי, יצרתי קשר מראש ותגברנו מראש, אבל מספר הנוסעים היה מעבר לצפי.

<שלמה רוזנשטיין: יש בעיה אחת, אני אומר שגם אותה נפתור וישבנו על הנושא בקבוצה שהתקיימה במוצאי שבת, בעיה שאנחנו מכירים ושהיא עומדת לפתחנו.

<שלמה רוזנשטיין: בשירות של מוצאי שבת הנושא של מוקד היציאה משכונת מאור חיים.

<שלמה רוזנשטיין: יש כאן נקודה בעייתית ואני מבין את אנשי דרום צפת, הם נמצאים בבעיה.

<שלמה רוזנשטיין: למה, כשיוצאים בקו 992 או 993 בקוים הישירים ועם המאספים, זה בנוי אחרי הרבה מחשבה בהרבה ישיבות אתם, מתי יצא הישיר ומתי יצא המאסף?

<שלמה רוזנשטיין: המאסף יוצא אחרי הישיר כדי שאם אדם שיוצא ממירון שירצה להגיע לעפולה הוא יוכל להגיע.

<שלמה רוזנשטיין: כל דבר לקחנו בחשבון וזה אחרי הרבה מחשבה, הרבה מעוף, הרבה שכל, הרבה השקעה - - -

ישראל אייכלר: מחשבה, מעוף, שכל, השקעה יש לכולנו ולכן הגענו לכאן.

ישראל אייכלר: אני שאול מעשית לגבי "מאור חיים".

<שלמה רוזנשטיין: מעשית, הפתרון שעלה במוצאי שבת האחרון ל"מאור חיים", אנשי "מאור חיים" ממתינים, האוטובוס שיוצא מהתחנה המרכזית ועד שהוא מגיע ל"מאור חיים", זמן נסיעה שלו הוא בערך של 30-35 דקות מאחר וחלק מהאוטובוסים נוסעים דרך הר כנען ל"מאור חיים".

<שלמה רוזנשטיין: זאת אומרת, המשפחה שיושבת ב"מאור חיים" שיצאה בשעה 21:30 לכביש ממתינה לאוטובוס שיצא בשעה 21:30 מהתחנה המרכזית, היא בעצם אמורה לקבל את האוטובוס בשעה 22:00, 22:05 או ב-22:10 ולפעמים בספק אם באוטובוס יהיה במקום.

<שלמה רוזנשטיין: אני מתייחס לכל הקווים, גם 981 - - -

ישראל אייכלר: יש לי כאן תלונה של אזרח שחיכה, כולל זמן המתנה שסיפרת, בשעה 22:15 הוא כבר הגיע לתחנה "בסוף הגיע אוטובוס מלא וגדוש.

ישראל אייכלר: האוטובוס נעצר ומסר שמיד אחריו מגיע עוד אוטובוס.

ישראל אייכלר: התחנה הייתה גדושה בכ-60 נוסעים עם משפחות שלמות", לא ארחיב בכל מה שהוא מוסר.

ישראל אייכלר: "בסוף הרכב לא הגיע.

ישראל אייכלר: הגיע פקח שהודיע הנה מגיע אוטובוס ריק.

ישראל אייכלר: התברר שלא רק שלא הוציאו רכב אלא דאגו שרכבים שהיו בדרך, שהיו היו עמוסים, לא יגיעו לתחנה כי הם היו מלאים" וכדומה.

ישראל אייכלר: בקיצור, באיזו שעה הם הגיעו?

ישראל אייכלר: ב-00:45 בדיוק.

ישראל אייכלר: היית שם?

ישראל אייכלר: ספר את כל הסיפור כדי שנדע על מה מדובר.

<שלמה רוזנשטיין: ברשותך אסיים משפט אחד.

<שלמה רוזנשטיין: לגבי הנושא של "מאור חיים", אנחנו נייצר מוקד יציאה ב"מאור חיים" על מנת שאנשי "מאור חיים" לא יהיו, עם הנשמה ביד, כי בתחנות האחרונות באמת אי אפשר לדעת אם האוטובוס יגיע מלא - - -

ישראל אייכלר: נשמע את הסיפור.

ישראל אייכלר: למען הפרוטוקול ולמען הפקת הלקחים.

<ישראל דוב פרומוביץ: אני תושב צפת.

<ישראל דוב פרומוביץ: אני מגיל 13 בתחבורה ציבורית, היום יש לי כבר רכב בגלל התחבורה הציבורית, לא יכולתי לספוג אותה.

<ישראל דוב פרומוביץ: אני גם מתווך דירות בצפת, יש המון המון משפחות שבאות לגור בצפת.

<ישראל דוב פרומוביץ: אני מתעסק בתחום הזה ואני רואה את זה.

ישראל אייכלר: מה היה בפרשת חוקת?

<ישראל דוב פרומוביץ: אני מארח הרבה אנשים אצלי בבית, גיסי עם שני ילדיו הקטנים ירדו בשעה 22:00, הם היו צריכים להגיע לבני ברק, הם ירדו לתחנה.

<ישראל דוב פרומוביץ: הוא התקשר לאחר כ-20 דקות ואמר לי "אני עדיין עומד בתחנה, אין אוטובוסים, אין כלום".

<ישראל דוב פרומוביץ: ירדתי בשעה 22:45 אחרי כשלושת רבעי שעה שהוא בתחנה ומתייבש.

<ישראל דוב פרומוביץ: אני רואה שם פקח של "נתיב אקספרס", אין לי מושג מה שמו.

<ישראל דוב פרומוביץ: לתדהמתי ראיתי שהוא עצמו עומד חסר אונים, הוא מתקשר למנהלי החברה, לשוקי או למישהו אחר, לא התייחסו אליו בצורה רצינית.

<ישראל דוב פרומוביץ: הוא עמד שם וראה אל מול החברה בדיוק כמוני.

<ישראל דוב פרומוביץ: יש לי הודעות משוקי מאותו אירוע.

<ישראל דוב פרומוביץ: בסופו הגיעו אוטובוסים עמוסים.

<ישראל דוב פרומוביץ: הציבור אחרי שהוא המתין כשעה וחצי הבין שאין עם מי לדבר, הוא ירד לכביש.

<ישראל דוב פרומוביץ: שעה וחצי המתינו לאוטובוסים, לפעמים כשאין מוח יש כוח.

<ישראל דוב פרומוביץ: מה לעשות, בלית בררה הם ירדו לכביש וזה לא עזר.

<ישראל דוב פרומוביץ: הנהגים ירדו ועישנו סגריה ואמרו "אנחנו מתנצלים".

<ישראל דוב פרומוביץ: היה עוד אח שהמתין, הוא לקח מונית לתחנה המרכזית, הוא כן עלה על האוטובוס.

<ישראל דוב פרומוביץ: בשעה 23:15-23:30, האוטובוס הגיע ל"מאור חיים", אבל הוא המתין עוד שעה וחצי ב"מאור חיים" כי עיכבו אותו.

<ישראל דוב פרומוביץ: הוא ישב באוטובוס, והתיישב על המקום שהוא שילם.

<ישראל דוב פרומוביץ: בסופו של דבר אחרי המון המון בלגן, שחררנו.

<ישראל דוב פרומוביץ: אמרתי לחבר'ה תשחררו.

<ישראל דוב פרומוביץ: הם שחררו, אבל השאירו אוטובוס אחד כערובה כי הם ידעו שאם הם לא ישאירו אוטובוס כערובה הם יישארו עד הבוקר במקום, וזה מה שהיה קורה.

<ישראל דוב פרומוביץ: בפועל, בשעה 00:30 הגיעו שני אוטובוס ריקים.

<ישראל דוב פרומוביץ: אמרתי, 'חבר'ה אם בסוף אתם מוציאים אוטובוסים ריקים, אז למה כל התהליך הזה?

<ישראל דוב פרומוביץ: תוציאו מההתחלה אוטובוסים ריקים'.

ישראל אייכלר: אחרי שעתיים, מה הייתה התשובה שלהם?

<ישראל דוב פרומוביץ: אין לי מושג, אין עם מי לדבר.

<ישראל דוב פרומוביץ: באותו סיפור, אברהם טיפל בזה כי האבא שלו היה שם.

<ישראל דוב פרומוביץ: מפה אני לא יודע.

ישראל אייכלר: אני אבקש את תשובת "נתיב אקספרס".

<שמעון צבי איידליס: באותו יום שבת, זה לוח הזמנים האחרון של היציאות, בכלל זה שונה גם בפרשת קרח וגם חוקת.

<שמעון צבי איידליס: לעצם העניין שיננו את לוח הזמנים וזה עבד מצוין.

<שמעון צבי איידליס: אמרתי לך ביום שני שזה מטופל והשבוע זה עבד מצוין.

ישראל אייכלר: לאור מה שהוא תיאר, תמקד את הבעיה ותאמר איפה השסתום בצוואר הבקבוק.

<שמעון צבי איידליס: ביום שני, עוד לפני שקיבלנו הזמנה לדיון, כבר היה שינוי בלוח הזמנים, יום שני לפני שבוע.

<שמעון צבי איידליס: כבר שבועיים הבנו שלוח הזמנים אינו מתאים לקו.

<שמעון צבי איידליס: ערכנו שינוי בלוח הזמנים ובאמת זה מתאים.

<שמעון צבי איידליס: צריך להבין, האוטובוסים ייצאו - - -

<יוסף שוינגר: סליחה, לפני שהוא מתייחס לבעיה.

<יוסף שוינגר: אנחנו מתכוונים לגבי כל השנה, למה אי אפשר לאמץ את הרעיון של ל"ג בעומר.

<יוסף שוינגר: אם יודעים מראש, אז למה לא להזמין מראש?

<יוסף שוינגר: החברות סגורות, יודעים על - - -

<שלמה רוזנשטיין: אנחנו בעד, אנחנו בעד ואנחנו מסכימים.

ישראל אייכלר: אני מבקש למקד.

ישראל אייכלר: אתה אומר שלפקחים שלכם אין גמישות ואפשרות במקום.

<שמעון צבי איידליס: ההסדר שלנו שבשעה 21:15 יהיו אוטובוסים, לא היו נוסעים בתחנות.

<שמעון צבי איידליס: לפי החוק אנחנו צריכים להיות על המסלול למרות שהם ריקים וגם אם לא.

<שמעון צבי איידליס: האוטובוסים יצאו לכיוון ירושלים.

<נעה אבירם: זאת בעיה, כשיש נוסעים בשעה אחרת - - -

<שמעון צבי איידליס: זאת בעיה, השתמשנו בתגבורים - - -

ישראל אייכלר: מה זה גמרנו, זאת אומרת שאין לכם מספיק אוטובוסים?

<שלמה רוזנשטיין: לא.

<שלמה רוזנשטיין: שמנו חמישה תגבורים במוצאי שבת, אבל שלושת האוטובוסים הראשונים של השעה 21:30 גם לבני ברק וגם לירושלים יצאו ריקים.

<שלמה רוזנשטיין: גם אם נשתמש בתגבורים בשעה 22:00 היה לחץ ולא היו מספיק אוטובוסים לכולם.

<שלמה רוזנשטיין: לכן השבוע עשינו שינוי בלוח הזמנים.

<שלמה רוזנשטיין: השבוע זה היה מצוין.

<ישראל דוב פרומוביץ: השבוע היה צום ולכן היו פחות אנשים.

<ישראל דוב פרומוביץ: במוצאי השבת הקרוב נבדוק את זה.

ישראל אייכלר: אני מבקש לברך את חברנו אורי מקלב שמקים שדולה לתחבורה ציבורית, הוועדה תשתף פעולה בעניין זה.

אורי מקלב: יהיו לנו הרבה ממשקים בנושא.

ישראל אייכלר: בהצלחה, זה נושא מאוד אקוטי וחשוב.

אורי מקלב: על האוטובוסים שיוצאים ריקים, משלמים עליהם מחיר מלא.

ישראל אייכלר: אם כך, אני שואל, משרד התחבורה איפה ההיגיון?

ישראל אייכלר: אולי כשהאוטובוס יוצא מנקודה לנקודה ללא תחנות ביניים, שבמצב כזה שתהייה לפקח הגמישות ואפשרות.

<שמעון צבי איידליס: יש לנו שבע נקודות שיוצאים אליהן מצפת, אין לי בעיה, אנחנו נוציא את כולם, בשעה 21:30 גם אם יש איזה אדמו"ר שהגיע והחליט שהוא יישאר שם עד השעה 23:30.

<שמעון צבי איידליס: צריכים גמישות להשאיר את כל האוטובוסים עד השעה 23:00 ושאז נוציא את כל שבעת האוטובוסים.

ישראל אייכלר: בתנאי שאין תחנות באמצע.

<נעה אבירם: אני לא בטוחה שפה המקום לסגור בדיוק את לוח הזמנים.

<נעה אבירם: אבל כן, בוודאי שהמפעיל יחד עם משרד התחבורה על גורמיו המקצועיים בונה את לוח הזמנים בהתאמה לצפי והביקוש ומתגבר ובהתאם לביקוש בשטח במידת הצורך.

<נעה אבירם: בוודאי שאם התחייבנו לנוסע שתהייה לו נסיעה בשעה 21:15, הנסיעה הזאת תצא בין אם הוא יהיה הנוסע היחיד ובין אם יהיו עוד 45 נוסעים נוספים אתו באוטובוס.

<אביעד מרדכי: אני מבקש להעלות בקצרה כמה נושאים.

<אביעד מרדכי: בעניין סוגיית הצפיפות, יוצאים אוטובוסים מפוצצים.

<אביעד מרדכי: לכל מה שתואר כאן יש לנו פתרון פשוט.

<אביעד מרדכי: לדעתי כבר קיים הפתרון, אבל הוא לא מיושם.

<אביעד מרדכי: באתר האינטרנט של "נתיב אקספרס" יש באנר "להזמנת מקומות מראש, לחץ כאן".

<אביעד מרדכי: למה הבאנר הזה כבר שנה וחצי לא פעיל?

<אביעד מרדכי: למה אי אפשר להזמין מקום מראש וכך תהייה אפשרות ל"נתיב אקספרס" להיערך מראש.

<שמעון צבי איידליס: אגב, לציבור החרדי כמעט ואין אינטרנט, הציבור ימשיך להיות תקוע.

<אביעד מרדכי: אנחנו מתייחסים לכלל הציבור ולא רק לחרדים באתר האינטרנט של "נתיב אקספקס".

<אביעד מרדכי: לסטודנטים יש הנחה במחיר.

<אביעד מרדכי: כסטודנט שנכנס לאתר האינטרנט, קשה לו למצוא מידע.

<אביעד מרדכי: כמעט ואין מידע על איזה סוג כרטיס ניתן לקבל הנחה או לאן אני צריך לגשת כדי להנפיק כרטיס מסוים.

<מרינה לבדב: האתר מאוד מסובך, בקיצור, קשה להבין.

<שמעון צבי איידליס: אם יש לך כרטיס סטודנט, אתה מגיע לכל אחד מסניפי "נתיב אקספרס".

ישראל אייכלר: אבל אם עולה תלונה שהאתר לא ברור, אני מניח שסטודנטים יודעים לשוטט באתר, אז אנא תעדכנו אותו.

<אביעד מרדכי: לסוגיית התעריפים באזור הצפון, באזור חיפה יש סוג כרטיס שנקרא "ערך צבור" כלומר, האדם מטעין על ה"רב קו" שלו כסף והוא יכול להשתמש בכסף הזה כמעט בכל חברת אוטובוסים, לא בכולן.

<אביעד מרדכי: על פי הפרסום שהיו לאחרונה יש גם ב"נתיב אקספרס" האפשרות להשתמש ב"ערך צבור" עם "רב קו".

<אביעד מרדכי: נהגים לא מכבדים את זה.

<אביעד מרדכי: אולי מכבדים במידה כזאת או אחרת.

<אביעד מרדכי: צריך לבדוק את זה.

<שמעון צבי איידליס: אני הייתי בכל הסניפים, בכולם יש שילוט על כך.

<שמעון צבי איידליס: לגבי נהגים, יכול להיות שיש איזה נהג שלא שם לב לכך, בכל מקרה, זה מהחודש הקודם.

ישראל אייכלר: אגב, מחר יתקיים דיון בנושא "רב קו- ערך צבור".

ישראל אייכלר: כולכם מוזמנים.

<שמעון צבי איידליס: זה בסך הכולל פועל כחודש-חודש וחצי.

<ישראל דוב פרומוביץ: ברשותך אני מבקש - - -

ישראל אייכלר: אין לנו זמן, אנחנו צריכים לסיים.

ישראל אייכלר: בבקשה חבר הכנסת

אוסאמה סעדי: תודה.

אוסאמה סעדי: אדוני היושב ראש, אני אחזור על הדברים שחבריי חנין זועבי ויוסף ג'אברין המייצגים את שתי הערים הגדולות: נצרת ואום אל-פאחם.

אוסאמה סעדי: אנחנו בעראבה, סכנין ודיר חנא, אנחנו כפרים וערים קטנות.

אוסאמה סעדי: יש כבר לי מסקנות מהדיון הזה ומה אנחנו צריכים לעשות במגזר, דוקטור יוסף ג'אברין, אנחנו צריכים להתארגן.

אוסאמה סעדי: פה יש מומחה מיוחד למגזר החרדי.

אוסאמה סעדי: אנחנו צריכים להתארגן במגזר אצלנו ולראות מה אנחנו עשים.

אוסאמה סעדי: אני חוזר ואומר, יש לנו בעיה קשה בנושא התחבורה הציבורית.

אוסאמה סעדי: אם לנצרת ולאום אל-פאחם, שהן ערים גדולות, קל וחומר שלכפרים הקטנים והנדחים יש בעיה.

אוסאמה סעדי: למשל, בעיית הסטודנטים שצריכים לנסוע לתל אביב וירושלים או בחזרה, איפה האוטובוס מוריד אותם?

אוסאמה סעדי: הוא מוריד אותם במשגב ולא בסכנין.

אוסאמה סעדי: אנחנו צריכים לאסוף אותם ממשגב.

אוסאמה סעדי: אין אוטובוס ממשגב לסכנין.

אוסאמה סעדי: אם הם יורדים בכרמיאל, אנחנו צריכים לאסוף אותם מכרמיאל לעראבה וסכנין.

אוסאמה סעדי: כמובן שהבעיה חמורה יותר בשעות הלילה.

אוסאמה סעדי: אחרי השעה שש יש כמעט עוצר במקום.

אוסאמה סעדי: אני אחזור בקיצור על הדברים.

אוסאמה סעדי: אנחנו נביא את הפניות של המגזר באופן מרוכז ונציג אותם לוועדה.

ישראל אייכלר: אני מאוד שמח שלמדתם את הלקח.

ישראל אייכלר: מה שאתה לא תעשה לעצמך אף לא יעשה עבורך.

ישראל אייכלר: אם אתם תתארגנו ותגיעו לוועדה עם דברים מוגדרים, דרישות ברורות אל מול משרד התחבורה ואל מול משרדים אחרים, אתם תראו הרבה ברכה.

ישראל אייכלר: בבקשה, הגברת נעה אבירם.

<נעה אבירם: בזמן הקצר שנשאר אנסה להתייחס לכמה שיותר מהדברים שהועלו.

<שלומית אבינח: קנסתם את החברה?

<נעה אבירם: אני מיד אתייחס.

<נעה אבירם: חלק מהדברים הם דברים עקרוניים של עבודה אל מול מפעיל וחלק מהדברים הם דברים ספציפיים שמטופלים.

<נעה אבירם: חשוב לי לציין חלק מהדברים שנעשו בתקופה האחרונה, בנוגע לתחבורה הציבורית בצפון, בחודשים והשנים האחרונות.

<נעה אבירם: עלה כאן נושא מכרז הגליל, אנחנו מדברים על תגבור בעשרות אחוזים בפעילות התחבורה הציבורית באזור.

<נעה אבירם: מכרז העמקים נכנס בשבוע האחרון לישורת האחרונה שלו עם תגבור משמעותי בטבריה.

<נעה אבירם: זה אחרי שתי פעימות שהיו ביוקנעם ובחודש מרץ בעפולה.

<נעה אבירם: מטרונית, גם זה בצפון, אומנם במטרופולין, אבל בהחלט רלוונטי לחיבורים.

ישראל אייכלר: יש גם הרבה בעיות בחיפה.

<נעה אבירם: נשמח לדון על הכול.

<נעה אבירם: פרויקט הפול שבוצע לפני כמה שנים וכמובן כל נושא מערך הרכבות הכבדות, הצפון תופס חלק נכבד וראוי בתכנון.

<נעה אבירם: לגבי השירות למגזר הערבי, אני בהחלט אשמח שנדון ספציפית בנושא הזה ונציג את הדברים.

<נעה אבירם: משרד התחבורה, החלטת מדיניות בשנים האחרונות היא לקדם צמצום פערים בחברה הישראלית.

<נעה אבירם: ברור לנו שהמגזר הערבי הוא אחד מהמגזרים שעליו צריך לשים את הדגש לאור הפערים הגדולים שקיימים, מדובר בעשרות מיליוני שקלים שמושקעים גם בתשתיות.

<נעה אבירם: אחת הבעיות הקשות המקשות על יישום שירות היא התשתיות האומללות בכפרים ובמגזר הערבי.

ישראל אייכלר: להעביר אוטובוסים במקום?

<נעה אבירם: כן.

<נעה אבירם: זה שירות אולי פחות טוב.

<נעה אבירם: בסוף נפעיל איפה שאפשר ומה שאפשר.

<נעה אבירם: אני מציינת שהמדינה משקיעה - - -

אוסאמה סעדי: בעראבה יש תחבורה ציבורית?

<נעה אבירם: אני מעלה דברים שעלו גם לגבי נצרת וגם לגבי אום אל-פאחם בין אם זה חיבורים למכללות ובתי חולים.

<נעה אבירם: חיבורים טובים ויעילים לירושלים ולתל אביב, הכול נמצא בתכניות העבודה לשנים הקרובות, זה לסוף שנת 2015 ובמהלך 2016.

<נעה אבירם: נושא נגישות השפה, גם תמרורי 505, הדגלים הצהובים על התחנות, גם המידע הסטטי, גם הכריזה, כולם יתורגמו לערבית במהלך 2016.

<נעה אבירם: אגב, למשרד יש צוות ספציפי שעוסק בעבודה אל מול המגזר ועם המגזר תוך כדי שיתוף של - - -

יוסף ג'בארין: אולי אפשר לזמן ישיבה מיוחדת, כדי שנוכל להרחיב.

ישראל אייכלר: בהחלט.

ישראל אייכלר: אמרתי שהעבודה שלנו היא על השירות עצמו.

<נעה אבירם: אנחנו נשמח להציג את הדברים.

<נעה אבירם: אנחנו בעבודה צמודה מאוד עם הרשויות המקומיות ועם ארגונים מקומיים כולל ארגוני סטודנטים בישובים על מנת שבסוף נתאים את השירות לצרכים ולביקוש.

ישראל אייכלר: איך אתם עוקבים אחרי התגבורים, אם עומדים או לא עומדים בדרישות?

ישראל אייכלר: מה הקנס המוטל על החברה שאינה עומדת בתגבורים?

<נעה אבירם: לעניין הפיקוח והבקרה על השירות – מפעיל התחבורה הציבורית מחויב בהפעלה על פי רישיון קו שקובע איזה נסיעות עליו להוציא, בין אם אלו שלוש נסיעות בשעה 21:15 וגם אם שש נסיעות בשעה 23:00 בלילה.

<נעה אבירם: מעבר לכך, המפעיל חייב לתת השירות כולל תגבור.

ישראל אייכלר: איך מתבצע און ליין האישור לגבי תגבורים?

<נעה אבירם: כשיש נוסעים בתחנה, הוא לא צריך אישור, הוא צריך להכניס את האוטובוס.

ישראל אייכלר: והוא מקבל על סבסוד כרגיל?

<נעה אבירם: בסוף מתחשבנים.

<מרינה לבדב: איך יודעים שיש עוד נוסעים בתחנה?

<מרינה לבדב: הנהגים מדווחים, הם מחויבים לדווח?

<נעה אבירם: כן.

ישראל אייכלר: יש טענות שאומרות "אין מספיק אוטובוסים ומשרד התחבורה לא מאפשר".

<נעה אבירם: צריך להפריד בין מה שאנחנו קוראים "תגבורים" לבין זה שהם מחויבים לרכישת אוטובוסים ובין משהו שהוא נקודתי.

<נעה אבירם: במקרה הצורך, משרד התחבורה מאפשר לו התקשרות עם קבלן.

<נעה אבירם: כלומר, המשרד יודע לתת מענים.

ישראל אייכלר: ואתם מממנים את זה כמו כל נסיעה?

ישראל אייכלר: <קריאה:> לדעתי בצפת חסר פקח.

<תמר איצקוביץ: בכפר ורדים יש כפילות של 43 ו-53, בחמש דקות הפרש.

<תמר איצקוביץ: ביקשנו כבר המון זמן שיהיו לנו עוד קווים.

ישראל אייכלר: אתם פניתם?

<תמר איצקוביץ: בוודאי שפנינו.

<תמר איצקוביץ: אני לפחות הייתי בישיבה.

<תמר איצקוביץ: אותו הדבר התאמה לרכבת.

<תמר איצקוביץ: אני אתן לך את כל הניירת שלנו.

<שלמה רוזנשטיין: קן 53 מתואם לרכבת.

<שלמה רוזנשטיין: אם הוא יחד עם 43, את זה צריך לבדוק.

ישראל אייכלר: גברת איצקוביץ, אני מציע להעביר לגברת אבירם את הניירת שלכם.

<ישראל דוב פרומוביץ: בצפת חסר פקח צפתי.

<ישראל דוב פרומוביץ: עם כל הכבוד לפקח שגר בנתניה, לו קשה לשלוט.

<ישראל דוב פרומוביץ: יש במקום המון קהילות, זו עיר גדולה יחד עם חצור, צפת ומירון.

<ישראל דוב פרומוביץ: שיהיו בקשר ישיר עם הפקח ושיעבירו לו את הצפי של השבוע ומה יקרה מחר ומה קורה היום.

<נעה אבירם: יש מספר בעלי תפקידים, על זה מפקח המשרד.

<נעה אבירם: משרד התחבורה לא יגיד למפעיל אם הפקח שלו יהיה תושב.

<ישראל דוב פרומוביץ: זה מופנה לחברת נתיב אקספרס, לא למשרד התחבורה.

ישראל אייכלר: בבקשה, אני מבקש לסכם את הישיבה.

<שלומית אבינח: היא לא התייחסה לקנסות.

<נעה אבירם: מטבע הדברים, לכל החברות יש חריגות, כולן מנסות - - -

ישראל אייכלר: הוועדה תקיים בע"ה ישיבת מעקב בעוד כחודש.

ישראל אייכלר: נודיע לחברת נתיב אקספרס שבעוד כחודש תתקיים ישיבת מעקב בנוגע לשיפורים בקווים.

ישראל אייכלר: אני פונה לאזרחים בכל הארץ לפנות לוועדה, לחלופין לפנות לחברות המפעילות עם העתק לוועדה במקום שיש בעיה.

ישראל אייכלר: יש לכם ארגוני צרכנים, שיתחילו להציף אותנו.

ישראל אייכלר: הוועדה שלנו תעמוד עם התלונות אל מול כל חברות התחבורה יחד עם משרד התחבורה.

ישראל אייכלר: הזעקה שעולה מהציבור, היום כל הפונים כאן היו אנשים מנומסים וחלקם בעלי רכבים.

ישראל אייכלר: האנשים שממתינים בתחנות בגשם ובחום הם לא כל כך מנומסים כמו שאנחנו היינו פה.

ישראל אייכלר: אולי צריך לחוקק חוק שכל חבר כנסת ייסע פעם בחודש באוטובוס.

ישראל אייכלר: כשאני נסעתי במשך שנים באוטובוס הרגשתי את המצוקה, היום כשאני מסתכל על המצב אני אומר לעצמי שאני חייב לנסוע לפעמים באוטובוס.

ישראל אייכלר: אני נוסע פעם אחת ולא רוצה להמשיך.

ישראל אייכלר: הוועדה תשקול לקיים דיון ציבורי בנושא התחבורתי, לגבי הכפרים הערביים ובעיקר בצפון.

ישראל אייכלר: לעניין המחירים, קיים עוול גדול לגבי המחיר לילדים.

ישראל אייכלר: למה ילדים מעל גיל עשר לא מקבלים הנחה ב"נתיב אקספרס"?

ישראל אייכלר: עד גיל עשר בכלל לא?

<מרינה לבדב: מה קורה בכלל בעניין התעריפים?

<נעה אבירם: הדיון לגבי המחירים, הוא עם האנשים שעוסקים בזה באופן ישיר, אנשי אגף הכלכלי של המשרד.

ישראל אייכלר: הוועדה מבקשת מחברת נתיב אקספרס, שיהיה פקח או כל איש קשר בכל התחנות המרכזיות.

ישראל אייכלר: אגב, "אגד" עושה את זה בירושלים.

ישראל אייכלר: בכל מקום שיש אירוע כזה או אחר אני רואה את הפקחים.

ישראל אייכלר: אני לא מוצא כל סיבה שחברת נתיב אקספרס תשאיר באמצע הדרך.

ישראל אייכלר: לדעתי, לא רק במירון צריך אדם של חברת נתיב אקספרס שידווח לחברה ולמשרד התחבורה על כל בעיה.

<ישראל דוב פרומוביץ: בעל סמכות ולא בובה, זה חשוב מאוד.

ישראל אייכלר: הוועדה מבקשת שתנהיגו רישום לנסיעות כפי שהוצג כאן, לא רק בל"ג בעומר אלא לאורך כל השנה.

ישראל אייכלר: שתהייה אפשרות ביום חמישי להזמין מקומות – זה יעזור לכם לציבור גם.

<נעה אבירם: יש נוהל סגור איך מזמינים מקום ומהן ההתניות החלות על המפעיל.

<ישראל דוב פרומוביץ: יש נוהל במשרד התחבורה לגבי הזמנת מראש.

<ישראל דוב פרומוביץ: כלומר, אם יש הבנה שזה מה שצריך לעשות, צריך להפעיל אותו.

<ישראל דוב פרומוביץ: צריך לקחת בחשבון שיש בזה מידה מסוימת של הרעת השירות לנוסעים.

ישראל אייכלר: הוועדה מבקשת מחברת נתיב אקספרס לכבד את "רב קו –ערך צבור" כמו בכל שאר החברות.

ישראל אייכלר: אין כל סיבה שתהיינה תלונות על אי כיבוד.

ישראל אייכלר: ממשרד התחבורה אני מבקש, להתייחס לתלונות כפר ורדים, מעלות ותרחישא ולהתחשב בכל האנשים התלויים בתחבורה הציבורית.

ישראל אייכלר: הוועדה מבקשת להפיק לקחים ממוצאי שבת פרשת חוקת.

ישראל אייכלר: אני מבקש לעדכן אתכם, גם בשנה הבאה תהייה פרשת חוקת, בהעלותך וגם פרשת בלק.

ישראל אייכלר: אני מודה לכל המשתתפים, הישיבה נעולה.